Sæby Y`s Men`s Club.

**Årsberetning klubåret 2019-2020**

Klubben: Sæby Y`s Men`s Club har i klubåret 2019 -2020 optaget 1 nyt medlem, så der pt. er 38 medlemmer + 1 gæst.

Klubben kører godt- dog mærker vi at adskillige er i den 4.alder. Alle yder deres bedste efter

formåen og der hersker et godt kammeratskab . Der er en god mødeprocent og aktiviteter til

pengerejsningsaktiviteter i klubben.

Møder: i klubåret afholdes 12 møder i Mariehuset i Sæby ( dette tal var gældende indtil 14 marts).

Programmet har været afvekslende fra foredrag om ” livsfaser” v. familieterapeut Gurli Thomassen, aftenens tema passede fint til modtagergruppen! En aften med sang og fortælling ved Hans Bilde, Dorf – omhandlede, hvordan ens livsforløb kan ændre sig, og hvordan man kan

komme videre.

Høstfest hvor Ruth og Mogens fortalte om DSUK – Dansk sømands og undenlands kirker

Også en fortælling om afvekslende livsbaner.

Der har været gæster fra Sindal-Bindslev, hvor Jytte levende genfortalte romanen ”skylden”.

Klubben deltog ligeledes i 5-klubmødet i Frederikshavn.

Klubåret blev indledt med besøg på Helstrands Stutteri. Vi var meget imponeret over at se og opleve de mange flotte dyr – og tillige en meget fin orientering omkring stutteriet.

Et andet højdepunkt var en fælles bustur til Spreewald og Cottbus over Berlin og den polske grænse. En meget fin tur med mange gode rejsedeltagere i strålende efterårssol i september.

Klubbens pengerejsningsprojekter: er de gode velkendte. porredyrkning og salg.Cykelsponsorrally.

Omdeling af kirkeblade. Salg af Y`s Mens julekalendere. Rengøring af FDF-hytten i Solsbæk der

afsluttes med en vinterfest.

Præsidiet i Sæby Y`s Mens Club udarbejdede i forrige klubår nye love og vedtægter, som er

blevet godkendt i diverse institutioner . Klubben har indstillet Ernst Hansen til DGEE for

klubåret 2020 -2021.

Sæby Y`s Mens Club ser frem til et nyt klubår med fællesskab i Y´s Mens bevægelsen.

Tak for året, hvor vi kom vidt omkring under mottoet: Gå med

Birgit Thomassen

Præsident